Melléklet a …../2012. (…….) Képviselő-testületi határozathoz

MEGÁLLAPODÁS
Amely létrejött egyrészről Kiskőrös Város Önkormányzata (képviseli: Horváth János alpolgármester és dr. Csertő Gyula jegyző, 6200. Kiskőrös, Petőfi Sándor tér 1. adószám: 15724784-2-03, törzsszám: 724782), mint Kedvezményezett (továbbiakban: Kedvezményezett)

másrészről Kiskőrös és Térsége Ivóvízminőség-javító Önkormányzati Társulás (képviseli: Domonyi László Mihály elnök, 6200. Kiskőrös, Dózsa György utca 43. törzsszám: 773845), mint Támogatottak (továbbiakban: Támogatottak) között (továbbiakban: Szerződő felek) az alábbiak szerint.

1. A Szerződő felek jelen megállapodást a 2012. szeptember 13-án kelt, a Belügyminisztérium (továbbiakban: Támogató) és a Kedvezményezett között létrejött, BMÖNAL-125-12116670-03 azonosító számú Támogatási szerződésben (továbbiakban: Támogatási szerződés) foglalt jogok és kötelezettségek rögzítése céljából kötik.
2. Jelen megállapodás tárgya: a „Kiskőrös és Térsége Ivóvízminőség Javító Projekt” elnevezésű, a KEOP-1.3.0/09-11-2011-0015 számon nyilvántartott és az Európai Unió Kohéziós Alapjából támogatott Környezet és Energia Operatív Program keretében megvalósuló beruházás költségeinek saját forrás kiegészítéséhez a Támogató által nyújtott vissza nem térítendő támogatás. A támogatás mértéke a beruházás megvalósításához a Támogatottak költségvetését terhelő önkormányzati saját forrás részének legfeljebb 100%-a:
· 2012. évben: 5.759.392,- Ft, azaz

      ötmillió-hétszázötvenkilencezer-háromszázkilencvenkettő forint,

· 2013. évben: 334.378.540,- Ft, azaz

háromszázharmincnégymillió-háromszázhetvennyolcezer-ötszáznegyven forint,

· 2014. évben: 346.080.015,-Ft, azaz

Háromszáznegyvenhatmillió-nyolcvanezer-tizenöt forint.

· Mindösszesen: 686.217.947,- Ft, azaz

Hatszáznyolcvanhatmillió-kettőszáztizenhétezer-kilencszáznegyvenhét forint.

3. A Támogatási szerződés 4. a) pontja alapján a támogatás 2012. évre ütemezett összegét a Támogató előlegként utalványozza, ezt követően a Magyar Államkincstár folyósítja a Kedvezményezettnek, amelyet a Kedvezményezett köteles a fizetési számlájára érkezést követő 5 munkanapon belül a Támogatottak erre a célra elkülönített számlájára továbbutalni.

4. A Támogatási szerződés 4. b) pontja alapján a támogatás további évekre eső 2. pont szerinti támogatási összegei, illetve részletei az „Energia Központ” Energiahatékonysági, Környezetvédelmi és Energia Információs Ügynökség Nonprofit Kft. (továbbiakban: Közreműködő szervezet) által a Támogatottak uniós támogatása elszámolási időszakokhoz kapcsolódó kifizetési kérelmeinek elfogadásáról kiadott igazolás(ok)ban megjelölt tényleges szükséges önkormányzati saját forrás összegének 2. pontban rögzített százalékos mértéke arányában kerül kifizetésre. A Kedvezményezett köteles a támogatás fizetési számlájára érkezését követő 5 munkanapon belül a Támogatottak erre a célra elkülönített számlájára továbbutalni.
5. A Támogatottak kötelesek a Támogatási szerződés 11. pontjában rögzítettek teljesítése érdekében az uniós támogatás elszámolási időszakaihoz kapcsolódóan a Támogató által megküldött formanyomtatványt a Kedvezményezettnek benyújtani. A Kedvezményezett kötelezettséget vállal a kifizetési kérelmek Közreműködő Szervezethez határidőben történő megküldésére.
6. A Támogatottak kötelesek a támogatás összegét a jelen megállapodás 2. pontja szerinti beruházás finanszírozására fordítani, azt jogszerűen és rendeltetésszerűen felhasználni. A Támogatási szerződés 14. pontjában foglaltak teljesítése érdekében a Támogatottak kötelesek a kapott támogatás felhasználását elkülönítetten és naprakészen nyilvántartani, számlákkal és az egyéb szükséges dokumentumokkal igazolva, hogy a támogatás összegét a támogatási célnak, a Támogatási szerződésben foglaltaknak és a vonatkozó jogszabályoknak megfelelően használták fel, az ellenőrzésre feljogosított szervek megkeresésére az ellenőrzés lefolytatásához szükséges tájékoztatást megadni, a kért dokumentumokat rendelkezésre bocsátani.
7. A Támogatottak kijelentik, hogy megfelelő ismeretekkel rendelkeznek arról, hogy a költségvetésből származó támogatási pénzeszköznek a Támogatási szerződés szerinti felhasználása során esetlegesen a közbeszerzésről szóló 2011. évi CVIII. Tv. rendelkezései szerint közbeszerzési eljárást kell lefolytatniuk. A Támogatottak tudomásul veszik, hogy közbeszerzési eljárási kötelezettség esetén amennyiben a beszerzés közbeszerzési eljárás nélkül történik, akkor a Támogatottak kötelesek a támogatási összeget teljes egészében a Támogatási szerződésben meghatározott kamatokkal együtt a központi költségvetésbe visszafizetni és az egyéb jogkövetkezményeket is viselni.
8. A Támogatottak a Kedvezményezettet a Támogatási szerződés 15. pontjában rögzített kötelezettsége teljesítésében teljeskörű adatszolgáltatással segítik és amennyiben az év végi felülvizsgálat során visszafizetési, kamatfizetési kötelezettség terhelné a Kedvezményezettet, annak fedezetét a Támogatottak biztosítják.
9. A Támogatási szerződés 16. és 17. pontjaiban foglaltak teljesítése érdekében a Támogatottak kötelesek megküldeni a Kedvezményezett részére a beruházás befejezését követően, az uniós támogatásra vonatkozó elszámolási kötelezettség teljesítésével egyidejűleg

- a beruházás

a) tényleges bekerülési értékéről

b) az ehhez társult és a Közreműködő Szervezet által igazolt

ba) uniós támogatás

bb) hazai társfinanszírozás

 összegéről, és ehhez 

c) a ténylegesen felhasznált önkormányzati saját forrás nagyságáról készült tételes elszámolást.

- A közfoglalkoztatás igénybevételét igazoló dokumentumot.

A Támogatottak az elszámolást úgy kötelesek elkészíteni, hogy az alkalmas legyen a támogatás felhasználásának részletes ellenőrzésére, amennyiben nem megfelelő az elszámolás, a Támogató írásbeli felszólítására a Támogatottak kötelesek az elszámolást kijavítani/kiegészíteni a Támogató által megjelölt határidőn belül.
A Kedvezményezett köteles ezeket az adatokat a Támogató részére továbbküldeni 5 munkanapon belül. 

10. Amennyiben a Támogatási szerződésben vállalt kötelezettség megvalósítása meghiúsul, vagy tartós akadályba ütközik, illetőleg a szerződést érintő adatok és körülmények változnak, úgy a Támogatottak haladéktalanul kötelesek erről írásban értesíteni a Kedvezményezettet, aki haladéktalanul köteles írásban erről értesíteni a Támogatót.
11. A Támogatási szerződés 19. pontjában foglaltak teljesítése érdekében a Támogatottak kötelesek haladéktalanul a Kedvezményezettnek visszautalni a támogatást és amennyiben a visszafizetendő támogatás után a Kedvezményezett kamatot köteles fizetni, annak teljes fedezetét a Támogatottak biztosítják.
12. Jelen megállapodás a Szerződő felek által történő aláírás napján lép hatályba.
13. A Szerződő felek kijelentik, hogy jelen jogviszonyból eredő esetleges vitájukat mindenekelőtt egyeztetéssel, tárgyalásos úton igyekeznek rendezni, és csak ennek eredménytelensége esetén fordulnak bírósághoz. 

14. Jelen megállapodásban nem szabályozott kérdésekben a vonatkozó hatályos jogszabályokat kell megfelelően alkalmazni.

15. Jelen megállapodást a Szerződő felek elolvasták, értelmezték és, mint akaratukkal mindenben megegyezőt, jóváhagyólag aláírták.

Kiskőrös, 2012. október …………

Pénzügyileg ellenjegyzem:

…………………………………….



……………………………………

……………………………………..



……………………………………

Horváth János         dr. Csertő Gyula


      Domonyi László Mihály

Alpolgármester               Jegyző

